Festivali giid: Soome-ugri lood 22. märts 2017
Eesti etnograafidel ja filmitegijatel on pikaajaline traditsioon käia avastamas soome-ugri rahvaste maailmu, mis asuvad laiali hajutatult üle terve Venemaa. Enamik neist rahvastest võitlevad oma kultuuritraditsioonide ja keele säilimise eest ning need võitlused on ka alaprogrammi „Soome-ugri lood“ keskmes. Teieni jõuab kaks Eesti filmitegijate filmi – üks neist ERMi varasemate etnograafiliste uurimisreiside jälgi otsiv uurimusfilm Vepsa küladest ja nende elanikest (Indrek Jääts ja Maido Selgmäe). Teine, Liivo Niglase film Juri Vellast – „Armastuse maa“ pärjati Eesti Kultuurkapitali poolt 2016. aasta Eesti parima dokfilmi tiitliga.Armastuse maa linastub kolmapäeval kell 14.00 Maailmafilmi kinosaalis
Läbi vepslaste maa: 50 aastat hiljem linastub kolmapäeval kell 16.00 Maailmafilmi kinosaalis
Külasta ka „Uurali kaja“ – Eesti Rahva Muuseumi püsinäitust soome-ugri rahvastest.